ananddey/assamese-wiki-corpus huggingface dataset:
শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয়

শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় বা চমুকৈ এছএনডিটি মহিলা বিশ্ববিদ্যালয় ভাৰতৰ মুম্বাইত অৱস্থিত এখন মহিলা বিশ্ববিদ্যালয়। ১৯১৬ চনত ধন্দ কেশৱ কৰ্ৱেয়ে ইয়াৰ স্থাপন কৰিছিল। বিশ্ববিদ্যালয় খনৰ মুখ্য কাৰ্যালয় দক্ষিণ মুম্বাইৰ চাৰ্চগেটত অৱস্থিত। ইয়াৰ মূল চৌহদ ছাণ্টাক্ৰুজ-জুহু অঞ্চলত অৱস্থিত। শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয়ৰ মুম্বাইত দুখন আৰু পুনেত এখন বিশ্ববিদ্যালয় চৌহদ আছে। বিশ্ববিদ্যালয় খনৰ অন্তৰ্ভুক্ত মহাবিদ্যালয় মহাৰাষ্ট্ৰ, অসম, উত্তৰ প্ৰদেশ, বিহাৰ, মধ্যপ্ৰদেশ, গুজৰাট আৰু গোৱাত অৱস্থিত। ই ভাৰত তথা দক্ষিণ এছিয়াৰ প্ৰথম মহিলা বিশ্ববিদ্যালয়।

ইতিহাস

১৮৯৬ চনত ভাৰত ৰত্ন ধন্দ কেশৱ কৰ্ৱেয়ে পুনেৰ ওচৰৰ হিঙেত বিধবা আৰু অসহায় নাৰী সকলৰ বাবে এক আশ্ৰম প্ৰতিষ্ঠা কৰিছিল। নাৰীৰ সৰ্বাংগীন বিকাশৰ বাবে শিক্ষাৰ প্ৰয়োজনীয়তাৰ প্ৰতি লক্ষ্য ৰাখি তেওঁ এই পদক্ষেপ গ্ৰহণ কৰিছিল। তেওঁ এখন মহিলা বিশ্ববিদ্যালয় গঠনৰ সপোন দেখিছিল। তেওঁৰ বন্ধু এজনে তেওঁলৈ টকিয়'ত অৱস্থিত বিশ্বৰ প্ৰথম মহিলা বিশ্ববিদ্যালয়,জাপান মহিলা বিশ্ববিদ্যালয়ৰ এখন পুস্তিকা প্ৰেৰণ কৰিছিল। ১৯১৫ চনৰ ডিচেম্বৰ মাহত বোম্বেত অনুষ্ঠিত ৰাষ্ট্ৰীয় সমাজ সংস্কাৰ কংগ্ৰেছত তেওঁ নিজৰ সপোন বাস্তৱায়িত কৰাৰ আনুষ্ঠানিক ঘোষণা কৰে। ১৯১৬ চনত ২ জুলাই তাৰিখে পাঁচ গৰাকী ছাত্ৰীৰে প্ৰথম মহাবিদ্যালয়ৰ পাঠদান আৰম্ভ হয়। তেওঁ ইয়াৰ বাবে প্ৰয়োজনীয় চৰকাৰী অনুমতি আৰু পুঁজিৰ বাবে অপেক্ষা কৰা নাছিল। ১৯২০ চনত বিশ্ববিদ্যালয়ৰ নাম আনুষ্ঠানিক ভাৱে শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় কৰা হৈছিল।

১৯৩৬ চনত ইয়াৰ মুখ্য কাৰ্যালয় বোম্বেলৈ স্থানান্তৰ কৰা হয়। ১৯৫১ চনত বিশ্ববিদ্যালয়খন আইনৰ অধীনত আহে। ই গোটেই ভাৰততে মহাবিদ্যালয় অন্তৰ্ভূক্ত কৰিব পৰা বিশেষ অধিকাৰ লাভ কৰে। ২০১৬ চনৰ ৫ জুলাই তাৰিখে বিশ্ববিদ্যালয়খনে ১০০ বছৰ সম্পূৰ্ণ কৰে। ই ভাৰত তথা দক্ষিণ এছিয়াৰ আটাইতকৈ পুৰণি মহিলা বিশ্ববিদ্যালয়।

শিক্ষা

বৰ্তমান বিশ্ববিদ্যালয়খনত প্ৰায় ৭০,০০০ ছাত্ৰী আছে। ইয়াৰ মহাৰাষ্ট্ৰৰ চাৰ্চগেট, ছাণ্টাক্ৰুজ-জুহু আৰু পুনেত চৌহদ আছে। বিশ্ববিদ্যালয়ৰ মুঠ বিভাগৰ সংখ্যা হৈছে ৩৯ টা। ১৭৪ খন মহাবিদ্যালয় ইয়াৰ অন্তৰ্ভুক্ত আৰু ৮ খন প্ৰতিষ্ঠানে ইয়াৰ হৈ পিএইছডি ডিগ্ৰী প্ৰদান কৰে। বিশ্ববিদ্যালয়খনে তিনিখন বালিকা উচ্চতৰ মাধ্যমিক বিদ্যালয় পৰিচালনা কৰে। ২০০০ চনত বিশ্ববিদ্যালয়খনে NAACৰ দ্বাৰা পঞ্চতাৰকা মূল্যাংকন লাভ কৰিছিল। মহাৰাষ্ট্ৰত এই সন্মান লাভ কৰা শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় প্ৰথম শিক্ষানুষ্ঠান। ২০১৫ চনত ই পুনৰ NAACৰ "এ" গ্ৰেড লাভ কৰে।

তথ্য উৎস

বাহ্যিক সংযোগ

চৰকাৰী ৱেবচাইট

শ্ৰেণী:ভাৰতৰ শৈক্ষিক প্ৰতিষ্ঠান‎
ৰবীনা টেণ্ডন

ৰবীনা টেণ্ডন (; জন্ম: ২৬ অক্টোবৰ ১৯৭২) হিন্দী ছবিৰ বহুধা প্ৰতিভাসম্পন্ন এগৰাকী অভিনেত্ৰী। তেওঁ পৰিচালক ৰবি টেণ্ডনৰ কন্যা। এটা ৰাষ্ট্ৰীয় চলচ্চিত্ৰ বঁটা আৰু তিনিটা ফিল্মফেয়াৰ বঁটাকে ধৰি কেইবাটাও বঁটা তেওঁ লাভ কৰিছে। ২০২৩ চনত ৰবীনাক ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী বঁটাৰে সন্মানিত কৰা হয়।

১৯৯১ চনত মুক্তি পোৱা একচন চলচ্চিত্ৰ পাত্থৰ কে ফুলৰ যোগে চলচ্চিত্ৰ অভিনয়ত আত্মপ্ৰকাশ কৰে আৰু নিউ ফেচ অফ দ্য ইয়েৰ শিতানত ফিল্মফেয়াৰ বঁটা লাভ কৰে। ব্যৱসায়িকভাৱে সফল একচন ছবি দিলৱালে (১৯৯৪), মোহৰা (১৯৯৪),খিলাড়ীয়োঁ কা খিলাড়ী (১৯৯৬), আৰু জিদ্দিত (১৯৯৭) মুখ্য নাৰী চৰিত্ৰত অভিনয় কৰি টেণ্ডনে নিজকে প্ৰতিষ্ঠা কৰে।

১৯৯৪ চনৰ ড্ৰামাফিল্ম লাদলাত অভিনয় কৰি শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে মনোনয়ন পায় আৰু ১৯৯০ চনৰ শেষৰ ফালে গোবিন্দৰ সৈতে বড়ে মিঞা ছোটে মিঞা (১৯৯৮),দুলহে ৰাজা (১৯৯৮), আনাড়ী নাম্বাৰ ৱান (১৯৯৯) আদি বহুকেইখন সফল কমেডী ছবিত অভিনয় কৰে। তেওঁ অপৰাধমূলক ছবি গুলাম-ই-মুস্তাফা (১৯৯৭) আৰু শুলত (১৯৯৯) ব্যতিক্ৰমী চৰিত্ৰতো অভিনয় কৰিছিল।

২০০০ৰ দশকত টেণ্ডনে দমন (২০০১) আৰু অকছ্ (২০০১) ছবিৰ যোগে কলাত্মক ছবিতো জড়িত হয় আৰু সমালোচকৰ প্ৰশংসা লাভ কৰে। প্ৰথমখনৰ বাবে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আৰু দ্বিতীয়খনৰ বাবে ফিল্মফেয়াৰ স্পেচিয়েল পাৰফৰমেঞ্চ বঁটা পাবলৈ সক্ষম হয়। ছবি বিতৰক অনিল থাদানীৰ সৈতে বিবাহৰ পিছত টেণ্ডনে ছবি জগতৰ পৰা বিৰতি লৈছিল। সাময়িক বিৰতিৰ পিছত তেওঁ ছাহাৰা ৱান ড্ৰামা চাহিব বিৱি গুলাম (২০০৪),ডান্স ৰিয়েলিটি শ্ব’ , চক দে বচ্ছে (২০০৮) আৰু টক শ্ব’ ইসী কা নাম জিন্দেগী (২০১২) আৰু চিম্পলি বেটীয়েঁ উইথ ৰবীনা (২০১৪) আদি টিভি অনুষ্ঠানত তেওঁক দেখা যায়। কেইবা বছৰৰ বিৰতিক মূৰত টেণ্ডনে থ্ৰিলাৰ মাতৰত (Maatr) (২০১৭) মূল ভূমিকাত আৰু কে.জি.এফ: চেপ্টাৰ-২ত (২০২২) সহযোগী চৰিত্ৰত অভিনয় কৰে। ২০২১ চনত নেটফ্লিক্সৰ অপৰাধ থ্ৰিলাৰ ৱেব ধাৰাবাহিক আৰণ্যকৰ অভিনয়ৰ বাবে তেওঁ প্ৰশংসিত হয়।

টেণ্ডন এগৰাকী পৰিৱেশক কৰ্মীও আৰু ২০০২ চনৰ পৰা তেওঁ PETA-ৰ সৈতে কাম কৰি আহিছে। টেণ্ডনৰ চাৰিটা সন্তান; ইয়াৰে দুটা দত্তক আৰু দুটা নিজৰ স্বামীৰ ফালৰ।

বঁটা আৰু স্বীকৃতি

১৯৯২: নিউ লাক্স ফেচ অফ দ্য ইয়েৰ ফিল্মফেয়াৰ বঁটা (লাদলা)।
২০০১: শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা (দমন)।
২০০২: ফিল্মফেয়াৰ স্পেচিয়েল পাৰফৰমেঞ্চ এৱাৰ্ড (অকছ্)।
২০২৩: কলা শিতানত পদ্মশ্ৰী।

তথ্যউৎস

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:পদ্মশ্ৰী বঁটা বিজয়ী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
২৯ জুলাই

উল্লেখযোগ্য ঘটনাৱলী

১৮৭৬ - মহেন্দ্ৰলাল সৰকাৰে উচ্চ শিক্ষাৰ জাতীয় প্ৰতিষ্ঠান আৰু ভাৰতৰ প্ৰথম বিজ্ঞান গৱেষণা কেন্দ্ৰ ইণ্ডিয়ান এছ'চিয়েছন ফৰ দা কালটিভেছন অৱ চাইঞ্চ কলকাতাত প্ৰতিষ্ঠা কৰে।
১৯১১ - কলকাতাৰ মোহনবাগান এথলেটিক ক্লাবে ইষ্ট ইয়ৰ্কছায়াৰ ৰেজিমেণ্ট দলক পৰাস্ত কৰি প্ৰথম আইএফএ শ্বিল্ড লাভ কৰে।
১৯৪৭ - অসমত ৭.৩ ৰিখটাৰ স্কেলৰ প্ৰাৱল্য়ৰ ভূমিকম্প হৈছিল। ভাৰতীয় সময়মতে সন্ধিয়া ৭ বাজি ১৩ মিনিটত অসমত হোৱা ভূমিকম্পটোৱে ভাৰতৰ অসমৰ লগতে চীন দেশতো ক্ষতি সাধন কৰে।
১৯৫৭ - ৰাষ্ট্ৰসংঘই অষ্ট্ৰিয়াৰ ভিয়েনাত আন্তঃৰাষ্ট্ৰীয় পৰমাণু শক্তি সন্থা স্থাপন কৰিছিল।
১৯৫৮ - মাৰ্কিন যুক্তৰাষ্ট্ৰৰ মহাকাশ গৱেষণা প্ৰতিষ্ঠান নাছা (ইংঃ National Aeronautics and Space Administration বা NASA) গঠন কৰা হয়।
২০০৬ - শ্ৰীলংকাৰ ক্ৰিকেটৰ মাহেলা জয়াবৰ্ধনে আৰু কুমাৰ ছাংগাকাৰই টেষ্ট ক্ৰিকেট ৬২৪ ৰাণৰ যুটিৰ বিশ্ব ৰেকৰ্ডৰ সৃষ্টি কৰে। দক্ষিণ আফ্ৰিকাৰ লগত হোৱা এই টেষ্ট ক্ৰিকেট খেলখন ২৭ জুলাই, ২০০৬ চনত কলম্বোত আৰম্ভ হৈছিল।

জন্ম

১৭৯৬ - ৱাল্টাৰ হাণ্ট, আমেৰিকাৰ বিজ্ঞানী, চেফ্টি পিন আৰু চিলাই মেচিনৰ আৱিষ্কাৰক।
১৯০৪ - জে আৰ ডি টাটা, বিখ্যাত ব্যৱসায়ী তথা টাটা মটৰচ আৰু টাটা গ্লবেল বিভাৰেজেচৰ প্ৰতিষ্ঠাপক।
১৯৫৯ - সঞ্জয় দত্ত, বলিউডৰ বিখ্যাত অভিনেতা।
১৯৯০ - চুইডেনৰ ষ্টকহ'মত এলি আভৰামৰ জন্ম হৈছিল। তেখেত ভাৰতৰ মুম্বাইত বসবাস কৰা এগৰাজী চুইডিছ গ্ৰীক অভিনেত্ৰী। তেওঁ ভাৰতীয় চলচ্চিত্ৰ উদ্যোগৰ লগত জড়িত আৰু মিকী ভাইৰাছ নামৰ বোলছবিৰ জৰিয়তে বলিউডত খোজ পেলাইছিল।

মৃত্যু

১১০৮ - ফ্ৰান্সৰ ৰজা প্ৰথম ফিলিপ।
১৮৯০ - ভিনছেণ্ট ভেন গ’গ, হলেণ্ডৰ প’ষ্ট-ইম্প্ৰেচনিষ্ট চিত্ৰকাৰ।
১৮৯০ - ঈশ্বৰচন্দ্ৰ বিদ্যাসাগৰ,উনৈশ শতিকাৰ বিশিষ্ট বঙালী শিক্ষাবিদ, সমাজ সংস্কাৰক আৰু গদ্যকাৰ আছিল।
১৯৬২ - ৰ'নাল্ড ফিছাৰ, ইংৰাজ পৰিসংখ্যাবিদ। (জঃ ১৮৯০)
১৯৯৬ - ভাৰত ৰত্ন অৰুণা আছফ আলি, ভাৰতীয় স্বাধীনতা আন্দোলনৰ মুক্তি যুঁজাৰু আৰু সমাজকৰ্মী আছিল।
২০০৩ - কৌতুক অভিনেতা জনি ৱাৰ্কাৰৰ মৃত্যু হয়।
২০২১ - ড° অনিমা গুহ (ইংৰাজীঃ Dr Anima Guha), এগৰাকী সমাজ-কৰ্মী, শিক্ষাব্ৰতী, নাৰীবাদী লেখিকা তথা সাহিত্যিক। তেওঁ বুৰঞ্জীবিদ অমলেন্দু গুহৰ সহধৰ্মিনী আছিল। (জঃ ১৯৩২,২৬ মাৰ্চ)

দিৱস

আন্তৰ্জাতিক ব্যাঘ্ৰ দিৱস।
মোহন বাগান দিৱস। (ভাৰত)

বাহ্যিক সংযোগ

বিবিচি: এই দিনত
মাছৰোকা

মাছৰোকা সাধাৰনতে উজ্জ্বল বৰণৰ সৰুৰ পৰা মধ্যমীয়া আকাৰৰ এবিধ চৰাইৰ গোষ্ঠী৷ সমগ্ৰ বিশ্বত এই গোষ্ঠীৰ মুঠ ৯৩ টা প্ৰজাতি পোৱা যায়৷ ভাৰতবৰ্ষত তাৰে ১২ টা স্থানীয় তথা এটা পৰিভ্ৰমী প্ৰজাতি পোৱা যায়৷ এই গোষ্ঠীৰ সকলোবোৰ প্ৰজাতিৰে বৈশিষ্ট্য হ’ল, বৃহৎ মুণ্ড, দীঘলীয়া আৰু জোঙা আকৃতিৰ ঠোঁট তথা চুটী নেজ৷ প্ৰায়বোৰ প্ৰজাতিৰে গাৰ বৰণ উজ্জ্বল হয় আৰু মতা-মাইকীৰ মাজত বিশেষ পাৰ্থক্য থকা দেখা নাযায়৷ মাছৰোকাই মাছৰ পৰা আৰম্ভ কৰি কেঁকোৰা, বিভিন্ন পোক-পৰুৱা তথা অন্য চৰাইৰ পোৱালীও চিকাৰ কৰে৷

ক্ৰমবিবৰ্তন

মাছৰোকা চৰাই পোনপ্ৰথমে দক্ষিণ-পূব এছিয়াৰ বৰ্ষাৰণ্য তথা প্ৰশান্ত মহাসাগৰীয় দ্বীপসমূহত উদ্ভৱ হৈছিল বুলি জনা যায়৷

বসতি স্থান

মাছৰোকা চৰায়ে বৰ্ষাৰণ্য, পৰ্ণপাতী অৰণ্য, চাভানা, মেনগ্ৰুভ, জলাশয় আদিত বসবাস কৰে৷

দৈহিক গঠন

মাছৰোকাৰ বিভিন্ন প্ৰজাতি সমূহৰ দৈহিক আকৃতি প্ৰায় একে যদিও আকাৰ ভিন্ন হয়৷ এই গোষ্ঠীৰ আটাইতকৈ সৰু গোত্ৰ (genus) হ'ল চেইক্স (Ceyx), যাৰ দেহৰ দৈৰ্ঘ্য প্ৰায় ১০ ছে.মি. আৰু আটাইতকৈ ডাঙৰ গোত্ৰ ছেৰিলিনে (Cerylinae)৷ এই গোত্ৰৰ অন্তৰ্গত মাছোৰকা প্ৰজাতিৰ দেহৰ দৈৰ্ঘ্য ৪৮ ছে.মি. পৰ্য্যন্ত হ’ব পাৰে৷

আচৰণ

মাছৰোকা চৰায়ে সধাৰণতে সক্ৰিয়ভাৱে নিজা টেৰিটৰী (territory) ৰক্ষা কৰি চলে৷ প্ৰায়বোৰ প্ৰজাতি একগামী (monogamous) যদিও কিছুমান প্ৰজাতিৰ মাজত সহযোগিতামূলক প্ৰজননো দেখা যায়৷ এই ব্যৱস্থাত প্ৰজননকাৰী চৰাই যোৰৰ উপৰিও অন্য সহায়কাৰীয়ে পোৱালিৰ যত্ন লোৱাত সহায় কৰে৷

এই বৰ্গৰ অন্তৰ্ভুক্ত অন্যান্য প্ৰজাতিবোৰৰ দৰেই মাছৰোকায়ো মাটিত গাঁত খান্দি বাহ সাজে৷ সাধাৰণতে জলাশয়ৰ পাৰত কোনো কোনো প্ৰজাতিয়ে গছৰ খোৰোঙ তথা উঁইহাঁফলুৰ বাহ তো বাঁহ সাজে৷ মতা-মাইকী উভয়ে বাহ সজাত অংশগ্ৰহণ কৰে৷ বাহবোৰে সাধাৰণতে সুৰংগৰ শেষত এটা কক্ষৰ দৰে আকৃতি লয়৷ এনে সুৰংগৰ দৈৰ্ঘ্য বেলেগ বেলেগ হব পাৰে৷ আটাইতকৈ দীঘল সুৰংগৰ বাহ বিয়াগোম মাছৰোকা (Giant Kingfisher)-ৰ ক্ষেত্ৰত পোৱা গৈছে৷ ইয়াৰ দৈৰ্ঘ্য হ’ল প্ৰায় ৮.৫ মিটাৰ৷

মাছৰোকাৰ কণী চিকচিকিয়া বগা বৰণৰ হয়৷ বিভিন্ন প্ৰজাতিৰ পোৱালিৰ সংখ্যাও ভিন্ন হয়৷

স্থিতি তথা সংৰক্ষণ

বিভিন্ন কাৰণত মাছৰোকাৰ ভালেসংখ্যক প্ৰজাতি বিপদগামী (threatened) বুলি গণ্য কৰা হয়৷ সংৰক্ষণৰ মূল বাধা হিচাপে বসতিস্হল ধ্বংস তথা পৰিৱেশ বিনষ্টকাৰী প্ৰক্ৰিয়া সমূহকে দায়ী কৰা হয়৷

অসমীয়া সংস্কৃতিত মাছৰোকা

সাধাৰণতে সমাজত যি কোনো দোষণীয় কামৰ ক্ষেত্ৰত আগতে কোনো সৰু সুৰা ক্ষেত্ৰত দোষণীয় কাম কৰাৰ উদাহৰণ থকা ব্যক্তিকে (যেনে চুৰি) বিনা দোষত হ'লেও দোষী সাব্যস্ত কৰা হয়। তেনে ক্ষেত্ৰত ব্যক্তিজনে নিজৰ আক্ষেপ ব্যক্ত কৰি জতুৱা ঠাঁচত "সকলো চৰায়ে মাছ খায়, মাছৰোকাৰ নাম হয়" বুলি ক'ব পাৰে।

ভাৰতবৰ্ষত পোৱা মাছৰোকাৰ বিভিন্ন প্ৰজাতিসমূহ

তথ্য সংগ্ৰহ

শ্ৰেণী:মাছৰোকা
শ্ৰেণী:জীৱবিজ্ঞান
শ্ৰেণী:অসমৰ চৰাই
নামদাং নদী

নামদাং নদী হৈছে দিখৌ নদীৰ উপনদী। নামদাং নদীখন নগাপাহাৰৰ পাদদেশত উৎপত্তি হৈছে।

গতিপথ

নগাপাহাৰৰ পাদদেশত উৎপত্তি হৈ নামদাং নদীখন ২ কি:মি: বৈ আহিছে। তাৰ পিছত শিৱসাগৰ জিলাৰ সীমাইদি ২.৫ কি:মি: বৈ গৈ নাগালেণ্ডৰ মোককচাং আৰু টুৱেনচাং জিলাৰ সীমাইদি ৰঙাগৰাৰ পৰা ৩ কি:মি: আহি মেকিপুৰ চাহ বাগিছা আৰু নাজিৰা গেলেকি পথ পাৰ হৈ পশ্ছিমমুৱা হয়। ইয়াৰ পৰা শলগুৰি গাঁও পাৰ হৈ কালুগাঁওৰ ৰূপজানৰ সৈতে লগ লাগি সৰ্পিল পথেৰে উত্তৰ পশ্ছিমমুৱা হয়। আকৌ তাৰ পৰা জেৰেঙা বিলৰ দক্ষিণেদি ৬ কি:মি: আহি চাৰিঙীয়া জানৰ লগ হৈ আকৌ উত্তৰমুৱা হৈ ৩০০ বছৰ পুৰনি নামদাঙৰ শিলৰ সাঁকোৰ তলেদি পাৰ হৈ সামান্য উত্তৰত দিখৌ নদীত পৰিছে।

নামদাঙৰ প্ৰধান উপনদী

টিফুক বা নামতি নদী

টিফুক বা নামতি নদী নদীখন গেলেকি সংৰক্ষিত বনাঞ্চলৰ পৰা ওলাই উত্তৰমুৱা হৈ নামতি বঙালীগাঁও পায় ইয়াৰ পৰাই নামতি নদী নামেৰে দুলিয়াগাঁও পাৰ হৈ উত্তৰ-পশ্ছিমমুৱা হয় । ইয়াৰ পৰা ৰেলপথ আৰু কুকুৰাচোৱা পাৰ হৈ মাউত গাঁওত দিকচু নদী লগ হয় আৰু তেতিয়াৰ পৰা এই নদীক টিফুক নদী বোলা হয় । টিফুক নদী উত্তৰ-পশ্ছিম দিশত ২.৫ কি:মি: আহি পশ্ছিম চাৰিঙীয়া জানৰ লগ লাগে । তাৰ পৰা ৪ কি:মি: আহি মাহীগাঁওত নামদাঙত পৰে । নদী খনৰ দৈৰ্ঘ প্ৰায় ১৯ কি:মি:।

লগতে চাওক

অসমৰ নদীসমূহৰ তালিকা

তথ্য সংগ্ৰহ

শ্ৰেণী:অসমৰ নদী
ৰুমী

জালাল আল-দিন মহম্মদ ৰুমী বা জালাল আদ-দিন মহম্মদ বালখি (৩০ ছেপ্টেম্বৰ ১২০৭ – ১৭ ডিচেম্বৰ ১২৭৩) এজন আফগান দাৰ্শনিক, ধৰ্মতত্ত্ববিদ, কবি তথা শিক্ষক আছিল। এওঁক জালালুদ্দিন ৰুমী বা কেৱল ৰুমী বুলিও জনা যায়।

উদ্ধৃতিসমূহ

মই মন্দিৰ, মছজিদ, গিৰ্জা সকলোতে বিচাৰিলোঁ, কিন্তু নিজৰ অন্তৰতহে ভগৱানক বিচাৰি পালোঁ।

লগতে চাওক

কাজী নজৰুল ইছলাম

উৎস

বাহ্যিক সংযোগ

Category:কবি
Category:দাৰ্শনিক
শ্ৰেণী:আফগানিস্থানৰ ব্যক্তি
শ্ৰেণী:চুফী সন্ত
অভিজ্ঞতাবাদ

দৰ্শনশাস্ত্ৰত, অভিজ্ঞতাবাদ (ইংৰাজী: Empiricism) হৈছে এক জ্ঞানতাত্ত্বিক দৃষ্টিভংগী, যাৰ মতে প্ৰকৃত জ্ঞান বা যুক্তিযুক্ততা কেৱল বা মূলতঃ ইন্দ্ৰিয়ৰ অনুভূতি আৰু অভিজ্ঞতাভিত্তিক প্ৰমাণৰ পৰা আহে। ই জ্ঞানতত্ত্বৰ ভিতৰত থকা কেইবাটাও প্ৰতিদ্বন্দী দৃষ্টিভংগীৰ অন্যতম, যাৰ সৈতে বুদ্ধিবাদ আৰু সংশয়বাদৰ দৰে ধাৰণাসমূহ জড়িত হৈ আছে।

অভিজ্ঞতাবাদীসকলে যুক্তি দিয়ে যে কেৱল যৌক্তিক যুক্তিৰ ওপৰত নিৰ্ভৰ কৰাতকৈ সত্য বিচাৰি উলিওৱাৰ বাবে অভিজ্ঞতাবাদ এক অধিক নিৰ্ভৰযোগ্য পদ্ধতি। কাৰণ মানুহৰ জ্ঞানীয় পক্ষপাতিত্ব আৰু সীমাবদ্ধতা থাকে, যিবোৰে বিচাৰ-বুদ্ধিত ভুলৰ সৃষ্টি কৰিব পাৰে।

অভিজ্ঞতাবাদে সহজাত ধাৰণা বা পৰম্পৰাৰ পৰিৱৰ্তে ধাৰণা গঠনৰ ক্ষেত্ৰত অভিজ্ঞতাভিত্তিক প্ৰমাণৰ কেন্দ্ৰীয় ভূমিকাৰ ওপৰত গুৰুত্ব আৰোপ কৰে। অভিজ্ঞতাবাদীসকলে যুক্তি দিব পাৰে যে পূৰ্বৰ ইন্দ্ৰিয়ভিত্তিক অনুভূতিৰ সম্পৰ্কৰ বাবেই পৰম্পৰা (বা ৰীতি-নীতি) সমূহৰ সৃষ্টি হয়।

ঐতিহাসিকভাৱে, অভিজ্ঞতাবাদ "খালী শ্লেট" ধাৰণাটোৰ সৈতে জড়িত আছিল। এই ধাৰণা অনুসৰি, জন্মৰ সময়ত মানুহৰ মনটো "খালী" হৈ থাকে আৰু কেৱল পৰৱৰ্তী অভিজ্ঞতাৰ জৰিয়তেহে ইয়াৰ চিন্তাভাৱনাসমূহ বিকশিত হয়।

বিজ্ঞানৰ দৰ্শনত অভিজ্ঞতাবাদে প্ৰমাণৰ ওপৰত গুৰুত্ব দিয়ে, বিশেষকৈ পৰীক্ষা-নিৰীক্ষাৰ জৰিয়তে আৱিষ্কৃত হোৱা প্ৰমাণৰ ওপৰত। ই বৈজ্ঞানিক পদ্ধতিৰ এটা মৌলিক অংশ যে সকলো হাইপোথেছিছ আৰু তত্ত্ব কেৱল প্ৰাগনুভৱিক যুক্তি, অন্তৰ্দৃষ্টি বা ঐশ্বৰিক প্ৰকাশৰ ওপৰত ভিত্তি কৰি থকাৰ পৰিৱৰ্তে প্ৰাকৃতিক জগতৰ পৰ্যবেক্ষণৰ সৈতে পৰীক্ষা কৰি চাব লাগিব।

প্ৰায়েই প্ৰাকৃতিক বিজ্ঞানীসকলে ব্যৱহাৰ কৰা অভিজ্ঞতাবাদে ধাৰণা কৰে যে "জ্ঞান অভিজ্ঞতাৰ ওপৰত প্ৰতিষ্ঠিত" আৰু "জ্ঞান সাময়িক তথা সম্ভাৱনামূলক, যিটো ধাৰাবাহিক সংশোধন আৰু অসাৰতা প্ৰতিপন্নকৰণৰ অধীন"। পৰীক্ষা-নিৰীক্ষা আৰু প্ৰমাণীকৃত জুখিব পৰা সঁজুলিকে ধৰি অভিজ্ঞতাভিত্তিক গৱেষণাই বৈজ্ঞানিক পদ্ধতিক পৰিচালিত কৰে।

ব্যুৎপত্তি

ইংৰাজী শব্দ empirical টো প্ৰাচীন গ্ৰীক শব্দ ἐμπειρία (empeiria) ৰ পৰা আহিছে, যাৰ লেটিন প্ৰতিশব্দ হৈছে experientia। ইয়াৰ পৰাই ইংৰাজী experience (অভিজ্ঞতা) আৰু experiment (পৰীক্ষা) শব্দ দুটাৰ সৃষ্টি হৈছে।

তথ্যসূত্ৰ

শ্ৰেণী:শিক্ষা
শ্ৰেণী:দৰ্শন
সৰস্বতী বিশ্বেশ্বৰ

সৰস্বতী বিশ্বেশ্বৰ (; জন্ম ১৯৪৬) আণৱিক জৈৱপদাৰ্থ বিজ্ঞানৰ ক্ষেত্ৰখনত বিশেষজ্ঞতা থকা ভাৰতীয় জৈৱপদাৰ্থবিজ্ঞানী। তেওঁ বাংগালুৰুৰ ইণ্ডিয়ান ইনষ্টিটিউট অৱ ছায়েন্সৰ মলিকুলাৰ বায়’ফিজিক্স ইউনিটৰ অধ্যাপিকা। তেওঁ গণনামূলক জীৱবিজ্ঞানৰ ওপৰত কাম কৰে আৰু তেওঁৰ গৱেষণা মূলতঃ জৈৱ ব্যৱস্থাত গঠন-কাৰ্য্যৰ সম্পৰ্ক স্পষ্ট কৰাত কেন্দ্ৰিত। প্ৰটিনৰ দৰে বৃহৎ অণুৰ কাৰ্য্যকলাপ বুজিবলৈ গণনামূলক-গাণিতিক কৌশল ব্যৱহাৰ কৰাটো তেওঁৰ গৱেষণাৰ এটা মূল দিশ।

শিক্ষা

সৰস্বতীয়ে বাংগালুৰু বিশ্ববিদ্যালয়ৰ পৰা স্নাতক (বি.এছ.চি.) আৰু স্নাতকোত্তৰ (এম.এছ.চি.) শিক্ষা আহৰণ কৰি‍ছিল। জৈৱ ৰসায়ন বিজ্ঞানত এম.এছ.চি কৰাৰ পাছত হাণ্টাৰ কলেজৰ ডেভিদ বেভেৰিজৰ তত্ত্বাৱধানত নিউয়ৰ্কৰ চিটি ইউনিভাৰ্চিটিৰ পৰা পিএইচ.ডি. কৰে। তেওঁ কোৱাণ্টাম কেমিষ্ট্ৰীত ডক্টৰেট ডিগ্ৰী আহৰণ কৰিছিল।

বৃত্তিগত অভিজ্ঞতা

ডক্টৰেট ডিগ্ৰী লাভ কৰাৰ পাছত বিশ্বেশ্বৰ পিটচবাৰ্গৰ কাৰ্নেগী মেলন বিশ্ববিদ্যালয়ত প'ষ্ট ডক্টৰেল ফেল' হয়। তেওঁ সুপৰিচিত কোৱাণ্টাম ৰসায়নবিদ তথা নোবেল বঁটা বিজয়ীজন পপলৰ সৈতে কাম কৰিছিল। তেওঁ ভাৰতলৈ উভতি আহি ভাৰতীয় বিজ্ঞান প্ৰতিষ্ঠানত মলিকুলাৰ বায়'ফিজিক্স ইউনিটত প'ষ্ট-ডক্টৰেল ফেল' হিচাপে যোগদান কৰিছিল। তেওঁ এগৰাকী অনুষদৰ সদস্য আৰু প্ৰাধ্যাপক হৈ পৰিছিল।

ব্যক্তিগত জীৱন

সৰস্বতীৰ স্বামী তথা পদাৰ্থ বিজ্ঞানী আৰু ভাৰতৰ ব্লেক হোল মেন হিচাপে পৰিচিত ড° চি. ভি. বিশ্বেশ্বৰৰ ২০১৭ চনত মৃত্যু হয়। সৰস্বতীয়ে চি. ভি. বিশ্বেশ্বৰ ৰাজহুৱা বক্তৃতা শৃংখলাৰ উদ্বোধনী অনুষ্ঠানত ভাষণ দিছিল। তেওঁলোকৰ কন্যা হৈছে পদাৰ্থ বিজ্ঞানী স্মিতা বিশ্বেশ্বৰ।

তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
তিনিচুকীয়া

তিনিচুকীয়া অসমৰ এখন মুখ্য নগৰ আৰু পৌৰসভা অঞ্চল। ই অসমৰ এক মুখ্য উদ্যোগিক নগৰ। তিনিচুকীয়া জিলাৰ সদৰ। চহৰখনৰ পুৰণি নাম বেংমৰা যি মটক ৰাজ্যৰ ৰাজধানী আছিল। তিনিচুকীয়া নামৰ উৎপত্তি চহৰখনৰ পশ্চিমত থকা তিনিকোণীয়া নামৰ তিনিটা চুক থকা পুখুৰী এটাৰ পৰা হৈছে। ১৮৮৪ চনত ডিব্ৰু-শদিয়া ৰেলপথ প্ৰতিষ্ঠাৰ পাছত চহৰখনৰ প্ৰভুত আৰ্থ-সামাজিক পৰিবৰ্ত্তন হ'বলৈ লয়।

আলোকচিত্ৰ ভঁৰাল

তথ্য সংগ্ৰহ

বাহ্যিক সংযোগ

Tinsukia district official website
Tinsukia Mirror website
Tinsukia Mirror FB Page

শ্ৰেণী:অসমৰ নগৰ-মহানগৰ
ধৰ্মপুস্তক

ধৰ্মপুস্তক প্ৰথম অসমীয়া ছপা পুথি; ই বাইবেলৰ অসমীয়া অনুবাদ। শ্ৰীৰামপুৰৰ মিছনেৰী উইলিয়াম কেৰিৰ উদ্যোগত ১৮১৩ চনত নগাঁও জিলাৰ কলিয়াবৰৰ নিবাসী আত্মাৰাম শৰ্মাই বাইবেলৰ নিউ টেষ্টামেণ্টখন ধৰ্মপুস্তক নামেৰে অসমীয়ালৈ ভাঙনি কৰে। ৮৬৪ পৃষ্ঠাৰ এই গ্ৰন্থখন ছপাবৰ বাবে অতি পাতল তুলাপাত ব্যৱহাৰ কৰা হৈছিল। বৰ্তমান এই গ্ৰন্থখনৰ প্ৰকৃত সংস্কৰণটো লণ্ডনৰ ব্ৰিটিছ গ্ৰন্থাগাৰত সংৰক্ষিত কৰি ৰখা হৈছে। ১৮৩৩ চনত পুনৰায় উইলিয়াম কেৰিৰ উদ্যোগত আত্মাৰাম শৰ্মাই বাইবেলৰ অল্ড টেষ্টামেন খনো ধৰ্মপুস্তক (আদিভাগ) নামেৰে অসমীয়ালৈ অনুবাদ কৰে। ১২০০ পৃষ্ঠাৰ এই গ্ৰন্থখন ৩৯টা অধ্যায়ত সম্পূৰ্ণ কৰা হৈছিল। ৩৯টা অধ্যায় মানে বাইবেলৰ পুৰণি নিয়মৰ ৩৯ খন পুস্তক।

বৰ্ণৰ ব্যৱহাৰ

ধৰ্মপুস্তকত অসমীয়া ৰ আৰু ৱ আখৰ দুটাৰ ব্যৱহাৰ আছিল। ১৮১৩ চনত ছপা ধৰ্মপুস্তকৰ ৰ আখৰৰ দুটা ৰূপ আছিল ৰ আৰু ৰ।

তথ্য সংগ্ৰহ

শ্ৰেণী:অসমীয়া গ্ৰন্থ
হোম গাৰ্লছ

হোম গাৰ্লছ: এ ব্লেক ফেমিনিষ্ট এন্থলজি (১৯৮৩) হৈছে বাৰ্বাৰা স্মিথে সম্পাদনা কৰা ব্লেক লেচবিয়ান আৰু ব্লেক ফেমিনিষ্ট ৰচনাৰ সংকলন। এই সংকলনটোত নাৰীবাদী মতাদৰ্শৰ ৩২ গৰাকী কৃষ্ণাংগ মহিলাৰ বিভিন্ন বিৱৰণ সন্নিবিষ্ট কৰা হৈছে যিসকল বিভিন্ন ক্ষেত্ৰ, সংস্কৃতি আৰু শ্ৰেণীৰ পৰা আহিছে। এই লেখা সংকলনটোৰ উদ্দেশ্য হৈছে জীৱনৰ বিভিন্ন স্তৰৰ কৃষ্ণাংগ মহিলাসকলৰ মাজত থকা সাদৃশ্য প্ৰদৰ্শন। প্ৰস্তাৱনাত স্মিথে তেওঁৰ বিশ্বাস উল্লেখ কৰিছে যে "কৃষ্ণাংগ নাৰীবাদ, প্ৰতিটো স্তৰতে, কৃষ্ণাংগ অভিজ্ঞতাৰ বাবে জৈৱিক।" ঘৰুৱা ছোৱালীৰ ভিতৰত লিখা লেখাই এই বিশ্বাসক ৰচনাৰ জৰিয়তে সমৰ্থন কৰে যিয়ে কৃষ্ণাংগ মহিলাৰ সংগ্ৰাম আৰু তেওঁলোকৰ জাতি, লিংগ, যৌন অভিমুখ, সংস্কৃতি আৰু ঘৰুৱা জীৱনৰ ভিতৰত জীৱিত অভিজ্ঞতাৰ উদাহৰণ দাঙি ধৰে। লেখাত আলোচনা কৰা বিষয় আৰু কাহিনীবোৰে প্ৰায়ে এনে বিষয়ক স্পৰ্শ কৰে যিবোৰক পূৰ্বতে নিষিদ্ধ, উত্তেজক আৰু গভীৰ বুলি গণ্য কৰা হৈছিল। এই সংকলনটো ১৯৮৩ চনত কিটচেন টেবল: উইমেন অৱ কালাৰ প্ৰেছৰ দ্বাৰা প্ৰথম প্ৰকাশ কৰা হয় আৰু ২০০০ চনত ৰাটগাৰ্ছ ইউনিভাৰ্চিটি প্ৰেছৰ দ্বাৰা পুনৰ প্ৰকাশ কৰা হয়। বৰ্তমানৰ প্ৰস্তাৱনাত মূল কিতাপখন মুক্তি পোৱাৰ পিছত কৃষ্ণাংগ মহিলাৰ জীৱন কেনেকৈ সলনি হৈছে তাৰ মূল্যায়ন কৰা হৈছে। স্মিথৰ মূল চিন্তা আছিল কৃষ্ণাংগ মহিলাসকলে কৃষ্ণাংগ নাৰীবাদত কেনেদৰে ইতিবাচক অৰিহণা যোগাইছে সেই সম্পৰ্কে। প্ৰথম মুক্তিৰ পিছৰে পৰা হোম গাৰ্লছ "কৃষ্ণাংগ মহিলাৰ জীৱন আৰু লেখাৰ ওপৰত এক অপৰিহাৰ্য গ্ৰন্থত পৰিণত হৈছে।"

চেৰিল ক্লাৰ্কে কৃষ্ণাংগ সম্প্ৰদায়ৰ ভিতৰত সমকামভীতি আৰু এলজিবিটিৰ সংগ্ৰামৰ বিষয়ে আলোচনা কৰিছে।

এই সংকলনখনত উপস্থাপন কৰা বিষয়সমূহে আন্তঃবিভাজনীয়তাৰ উদাহৰণ দাঙি ধৰে। নাৰীবাদী লক্ষ্য হৈছে ইয়াৰ বৈচিত্ৰ্য আৰু সৰ্বাংগীনতাক সম্প্ৰসাৰণ কৰা।

পাঠকৰ সঁহাৰি

হোম গাৰ্লছৰ সমালোচনাত্মক সমাদৰ বহুলাংশে ইতিবাচক হৈছে। ব্লেক আমেৰিকান লিটাৰেচাৰ ফ’ৰামৰ এজন পৰ্যালোচকে কিতাপখনৰ ঐক্যবোধ আৰু কৃষ্ণাংগ নাৰীবাদী দৃষ্টিভংগীৰ বাবে প্ৰশংসা কৰিছে।

অৱদানকাৰীসকল

চেৰিল এল ক্লাৰ্ক
মিচেল ক্লিফ
বাৰ্বাৰা স্মিথ
বাৰ্নিচ জনছন ৰেগন
জুৱেল গোমেজ
জুন জৰ্ডান
এলিছ ৱাকাৰ
অড্ৰে লৰ্ড
লুইছা টেইছ
টয় ডেৰিকোট
চিৰলেন মেকক্ৰে
বেকী বাৰ্থা
তানিয়া আব্দুলাহাদ
ডনা এলেগ্ৰা
বাৰ্বাৰা এ বেংকছ
জুলি কাৰ্টাৰ
মিচেল টি ক্লিণ্টন
উইলি এম কলমেন
এলেক্সিছ ডি ভ'ক্স
আকাচা (গ্ল'ৰিয়া) হল
পেট্ৰিচিয়া স্পিয়াৰ্ছ জোনছ
ৰেইমিনা ৱাই মেইছ
ডেইড্ৰে মেককেলা
পেট পাৰ্কাৰ
লিণ্ডা চি পাৱেল
স্প্ৰিং ৰেড
গ্ৱেণ্ডলিন ৰজাৰ্ছ
কেট ৰুছিন
এন এলেন শ্বকলি
বেভাৰলী স্মিথ
শ্বাৰলী অ’ ষ্টিল
জমিলা ৱাহিদ
ৰেনিটা উইমছ

লগতে চাওক

লেছবিয়ান
কৃষ্ণাংগ নাৰীবাদ
নাৰী জাগৰণ

তথ্যসূত্ৰ

শ্ৰেণী:নাৰীবাদী সাহিত্য
ৰোহিত শেট্টী

ৰোহিত শেট্টী (জন্ম ১৪ মাৰ্চ ১৯৭৪) এগৰাকী ভাৰতীয় চলচ্চিত্ৰ নিৰ্মাতা, চিত্ৰনাট্যকাৰ, ষ্টাণ্টম্যান, প্ৰযোজক আৰু টেলিভিছন ব্যক্তিত্ব, যিয়ে হিন্দী চলচ্চিত্ৰ জগতত কৰ্মৰত। হিন্দী চিনেমাৰ এজন প্ৰসিদ্ধ পৰিচালক হিচাপে, তেওঁৰ চিনেমাবোৰ সাধাৰণতে এক্সন-কমেডি আৰু মছলা ধৰণৰ চলচ্চিত্ৰৰ সংমিশ্ৰণ হৈ থাকে।

তেখেতৰ সাফল্যৰ আৰম্ভণি হৈছিল কমেডি য়িনৰ ফিল্ম ফ্ৰেঞ্চাইজ গোলমাল (২০০৬)ৰ প্ৰথম কিস্তিৰে, য'ত অজয় দেৱগন আৰু অৰ্চদ ৱৰ্চী অভিনয় কৰিছিল, যি এটি স্লীপাৰ হিট হৈ পৰিছিল। পাছলৈ ফ্ৰেঞ্চাইজৰ সফল ফিল্মসমূহৰ ভিতৰত গোলমাল ৰিটাৰ্ণচ (২০০৮) আৰু গোলমাল ৩ (২০১০) অন্তৰ্ভুক্ত আছিল, যি বছৰটোৰ সৰ্বোচ্চ আয় থকা ফিল্মবিলাকৰ অন্যতম হৈ পৰিছিল।

শেট্টি আট বছৰ পৰাই প্ৰথম ছিচলৰ পৰা একশন শ্ৰেণীত পোন প্ৰথমে জমীন (২০০৩)ৰে আগবঢ়াইছিল, পিছত সিংঘাম (২০১১)ৰ সৈতে পুনৰ আহিছিল। ই অজয় দেবগণক মুখ্যভূমিত ৰখিছিল; ছবিখন বৰ্ষৰ এক বৃহত্তম আয়ৰ হিচাপে পৰিগণিত হৈছিল। পাছত, ই আন সফল ছবি সমূহৰ সৈতে আৰক্ষী বিশ্বত বিস্তাৰিত হৈছিল যেনে সিঙহাম ৰিটাৰ্নছ (২০১৪), সিম্বা (২০১৮), সূৰ্যৱংশী (২০২১) আৰু সিংঘাম এগেইন (২০২৪)। তেওঁৰ আন উল্লেখযোগ্য সফলতাসমূহৰ ভিতৰত অল দ্য বেষ্ট: ফান বিগিন্স (২০০৯), বল বচ্চন (২০১২), আৰু চেন্নাই এক্সপ্ৰেছ (২০১৩) অন্তৰ্ভুক্ত, য'ত শাহ ৰুখ খান অভিনয় কৰিছিল, যি তাৰ সময়তে ৩ আইডিয়টসমূহক উলংঘন কৰি শীৰ্ষ আয়ৰ হিন্দী ছবিত পৰিণত হৈছিল।

চলচ্চিত্ৰ নিৰ্দেশনৰ উপৰিও, ২০১৪ৰ পৰা তেওঁ 'ফীয়াৰ ফেক্টৰ: খত্ৰন কে খিলাড়ী' নামৰ সন্তৰ্কাৰী সোৰৱনিদৰ্শী শ্ব'টোৰ পৰিচালনা কৰিছে।

প্ৰাৰম্ভিক জীৱন

শেট্টীৰ জন্ম হৈছিল এম. বি. শেট্টী আৰু ৰত্নাৰ ঘৰত। তেওঁৰ দেউতাক এজন এক্সন কোৰিওগ্ৰাফাৰ আছিল আৰু মাতৃ এজন জুনিয়ৰ শিল্পী। তেওঁৰ দেউতাক মেঙালোৰৰ তুলুভাষী সম্প্ৰদায়ৰ আছিল আৰু মাতৃ মধ্যপ্ৰদেশৰ বাসিন্দা। তেওঁৰ আইতাই আফগানিস্তানৰ আছিল। শেট্টীয়ে ঘৰতে সাধাৰণতে হিন্দী ভাষাত কথা পাতি।

চলচ্চিত্ৰপঞ্জী

পৰিচালিত ফিচাৰ চলচ্চিত্ৰসমূহ

বছৰ
শিৰোনাম
পৰিচালক
প্ৰযোজক
মন্তব্য
২০০৩ জমিন

২০০৬ গোলমাল: ফান আনলিমিটেড

২০০৮ চান্দে

অনুকোচুণ্ডা এটা ৰোজু-ৰ ৰিমেক
গোল মাল ৰিটাৰনছ

আজ কি তাজা খবৰ-ৰ আধাৰত
২০০৯ অল দ্য বেষ্ট: ফান বিগিনছ

ইংৰাজী নাটক ৰাইট বেড, ৰং হাজবেণ্ড-ৰ আধাৰত
২০১০ গোলমাল ৩'

২০১১ সিংঘাম

তামিল চিনেমা সিংগাম-ৰ ৰিমেক
২০১২ বল বচ্চন

গোল মাল-ৰ আধাৰত
২০১৩ চেন্নাই এক্সপ্ৰেছ

২০১৪ সিংঘাম ৰিটাৰনছ

একলব্যন-ৰ ৰিমেক
২০১৫ দিলৱালে

২০১৭ গোলমাল এগেইন

২০১৮ ছিম্বা

টেম্পাৰ-ৰ ৰিমেক
২০২১
সূৰ্যৱংশী

২০২২
চাৰ্কাছ

আঙ্গুৰ (১৯৮২)-ৰ ৰিমেক
২০২৩
স্কুল কলেজ আনি লাইফ

মাৰাঠী চিনেমাত প্ৰথমবাৰ প্ৰযোজক হিচাপে আত্মপ্ৰকাশ
২০২৪
সিংঘাম এগেইন

তথ্যসূত্ৰ

বাহ্যিক সংযোগসমূহ

শ্ৰেণী:জীৱিত ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
সুব্ৰত জ্যোতি নেওগ

সুব্ৰত জ্যোতি নেওগ (জন্ম-১৯৮৪) এগৰাকী চলচ্চিত্ৰ সমালোচক, নাট্য সমালোচক, , নাট্যকাৰ, চিত্ৰনাট্যকাৰ, এগৰাকী সুবক্তা লগতে তেজপুৰ বিশ্ববিদ্যালয়ৰ অসমীয়া বিভাগৰ সহযোগী অধ্যাপক৷

জন্ম আৰু বংশ পৰিচয়

১৯৮৪ চনৰ ১ আগষ্টত যোৰহাট জিলাৰ পানীচকুৱা অঞ্চলৰ বৰখঙীয়া গাঁৱত ড° সুব্ৰতজ্যোতি নেওগৰ জন্ম হয়। পিতৃ সুৰেন নেওগ আৰু মাতৃ স্মৃতিৰেখা নেওগ।

শিক্ষা

নেওগে টিঙিৰীমৰা প্ৰাথমিক বিদ্যালয়ত প্ৰাথমিক শিক্ষা গ্ৰহণ কৰি দহোটীয়া উচ্চতৰ মাধ্যমিক বিদ্যালয়ৰ পৰা হাইস্কুল শিক্ষান্ত পৰীক্ষাত উত্তীৰ্ণ হয়। ২০০৬ চনত গুৱাহাটী কলেজৰ পৰা প্ৰথম শ্ৰেণী প্ৰথম হৈ অসমীয়া বিষয়ত স্নাতক ডিগ্ৰী লাভ কৰে আৰু গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰি অসমীয়া বিষয়ত স্বৰ্ণ পদক লাভ কৰে। তেওঁ ইংৰাজী বিষয়তো স্নাতকোত্তৰ ডিগ্ৰীধাৰী। তেওঁ গুৱাহাটী বিশ্ববিদ্যালয়ৰ পৰা ২০১৪ চনত লীলাৱতী শইকীয়া বৰাৰ তত্ত্বাৱধানত 'The language of Homen Borgohain's Prose: A Study in the light of Stylistics' বিষয়ত পিএইচ.ডি লাভ কৰে।

কৰ্ম জীৱন

তেওঁ শিৱসাগৰৰ হেমচন্দ্ৰ দেৱ গোস্বামী‌ মহাবিদ্যালয়ত ২০১০ চনত সহকাৰী অধ্যাপক হিচাপে যোগদান কৰে। তেওঁ ২০২০ চনত তেজপুৰ বিশ্ববিদ্যালয়ৰ অসমীয়া বিভাগত সহযোগী অধ্যাপক হিচাপে যোগদান কৰে আৰু তেওঁ এই বিভাগৰ প্ৰতিষ্ঠাপক বিভাগীয় মুৰব্বী।

সাহিত্যিক জীৱন

প্ৰকাশিত গ্ৰন্থ

তেখেতৰ প্ৰবন্ধসমূহ
জ্যোতিৰ জোনাকী বাটেদি -একবিংশ শতিকাৰ নিৰ্বাচিত অসমীয়া নাটক (২০২২)
একবিংশ শতিকাৰ নিৰ্বাচিত অসমীয়া একাংক নাটক | তেজপুৰ বিশ্ববিদ্যালয় | বৈজ্ঞানিক আৰু পৰিভাষা আয়োগ শিক্ষা মন্ত্ৰণালয়, ভাৰত চৰকাৰ
নিৰ্বাচিত আধুনিক অসমীয়া নাটক | প্ৰকাশক: সাহিত্য অকাডেমি
সান্ত্বনা বৰদলৈৰ অদাহ্য আৰু মাজৰাতি কেতেকীৰ চিত্ৰনাট্য | সংকলন আৰু সম্পাদনা ড° সুব্ৰত জ্যোতি নেওগ। প্ৰকাশক : অসম বুক ট্ৰাষ্ট
অবিনাশ শৰ্মাৰ নাট্য সমগ্ৰ আৰু অন্যান্য সৃষ্টি | সংকলন আৰু সম্পাদনা: ড° সুব্ৰত জ্যোতি নেওগ | প্ৰকাশক : অসম বুক ট্ৰাষ্ট

আনুষ্ঠানিক পদবী

মুৰব্বী,অসমীয়া বিভাগ, তেজপুৰ বিশ্ববিদ্যালয়
সদস্য, অসমীয়া অধ্যয়ন পৰিষদ, উত্তৰপূৰ্বাঞ্চল পাৰ্বত্য বিশ্ববিদ্যালয়, মেঘালয় ২০২১-২০২৪

উল্লেখযোগ্য বঁটা আৰু স্বীকৃতি

শ্ৰেষ্ঠ চলচ্চিত্ৰ সমালোচক, নৰ্থ ইষ্ট প্ৰাগ চিনে এৱাৰ্ড, ২০১৫
জুৰী সদস্য, ইণ্ডিয়ান পেনোৰোমা, ২০২১
অসম ৰাজ্যিক চলচ্চিত্ৰ বঁটা, ২০২৩-ৰ চিনেমা সম্পৰ্কীয় শ্ৰেষ্ঠ লেখাৰ বাবে 'পবিত্ৰ কুমাৰ ডেকা বঁটা'

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমীয়া সমালোচক
জম্বি

জম্বি শব্দটো হাইতিয়ান লোককথাৰ পৰা আহিছে, য'ত জম্বি হৈছে এটা মৃতদেহ, যাক বিভিন্ন পদ্ধতিৰে পুনৰুজ্জীৱিত কৰা হয়। জম্বিৰ শৰীৰ জীয়াই থাকে, কিন্তু মগজু নিষ্ক্ৰিয় বা মৃত হয়।

বহু সময়ত কিছুমান ভাইৰাছৰ দ্বাৰাও মানুহ জম্বিত পৰিণত হ’ব পাৰে, যাক "জম্বি ভাইৰাছ" বুলি কোৱা হয়।

জম্বিৰ স্বভাৱ আৰু সংক্ৰমণ পদ্ধতি
জম্বিৰ কোনো শাৰীৰিক বা মানসিক অনুভূতি নাথাকে।
এটা জম্বি সদায় ৰক্ত আৰু মাংস খাবলৈ ইচ্ছুক থাকে।
যিবোৰ মানুহৰ শৰীৰত জম্বি ভাইৰাছ নাই, তেওঁলোকক জম্বিসকলে আক্ৰমণ কৰে।
যদি কোনো ব্যক্তিৰ শৰীৰত জম্বি ভাইৰাছ প্ৰৱেশ কৰে, তেন্তে সেই ব্যক্তিও জম্বিত পৰিণত হয়।
উদাহৰণস্বৰূপে:
ধৰা লওক "ক" নামেৰ এজন মানুহক এটি জম্বিয়ে আক্ৰমণ কৰিলে।
আক্ৰমণৰ সময়ত, "ক"-ৰ শৰীৰত জম্বি ভাইৰাছ ৰক্তৰ সহায়ত প্ৰৱেশ কৰে।
তাৰ ফলত "ক" মানুহজন জম্বিত পৰিণত হয়, আৰু তেওঁৰ মগজু বিকৃত হয়।
এতিয়া, "ক" ই যদি অন্য "খ" নামৰ এটি সাধাৰণ মানুহক আক্ৰমণ কৰে, তেন্তে "খ"-ৰ দেহতো জম্বি ভাইৰাছ প্ৰৱেশ কৰিব।
সেইদৰে "খ" মানুহজনো জম্বি হৈ পৰিব।
এই ধৰণে এক সুদৃঢ় সংক্ৰমণ শৃংখলা গঠন হয়, যিয়ে জম্বিৰ সংখ্যা বৃদ্ধি কৰি থাকে।
আধুনিক মাধ্যমত জম্বি সৃষ্টি পদ্ধতি

আজিকালিৰ চলচ্চিত্ৰ আৰু গল্পসমূহত মৃতদেহ পুনৰুজ্জীৱিত কৰাৰ ক্ষেত্ৰত যাদুৰ পৰিৱৰ্তে বৈজ্ঞানিক পদ্ধতি দেখুওৱা হয়, যেনে—

ভাইৰাছ (Virus)
ভেঁকুৰ (Fungi)
বিকিৰণ (Radiation)
মানসিক ৰোগ (Psychological Disorders)
বাহক (Vectors)
পেথ'জেন (Pathogens)
পৰজীৱী (Parasites)
বৈজ্ঞানিক পৰীক্ষাত হোৱা দুৰ্ঘটনা (Scientific Accidents) আদিৰ মাধ্যমত জম্বি সৃষ্টি হোৱা বুলি দেখুওৱা হয়।

তথ্যসূত্ৰ:

শ্ৰেণী:হাইতিৰ লোক গাথা
শ্ৰেণী:আফ্ৰিকাৰ পৌৰাণিক কথা
শ্ৰেণী:কাল্পনিক দৈত্য
শ্ৰেণী:হাইতিৰ পৌৰাণিক কথা